**Viliam Čacho** (s. 14. lokakuuta 1998 Trenčín, Slovakia) on slovakialainen jääkiekkoilija, joka pelaa Tšekin pääsarjassa Extraliga-joukkue HC Ocelaři Třinecissä.

Ura
---

### Seuraura

Čacho on HK Dukla Trenčínin kasvatti. Hän pelasi juniorina myös HK Púchovissa, josta Čacho palasi kesken kauden 2012–2013 Trenčínin B-nuoriin. Kaudella 2013–2014 hän oli joukkueen paras pistemies ja syöttäjä tehoilla 8+36=44. Pudotuspeleissä Čacho oli Trenčínin paras syöttäjä yhdeksällä syöttöpisteellään. Kaudella 2014–2015 hän oli joukkueen paras syöttäjä ja toiseksi paras pistemies Erik Smolkan jälkeen tehoilla 12+43=55. Čacho voitti myös tehoilla 4+18=22 Slovakian B-nuorten sarjan pudotuspelien syöttöpörssin ja sijoittui pistepörssissä toiseksi edellään vain HK Ružinovin Jakub Lacka. Hän voitti myös pudotuspelien tehotilaston lukemalla +17. Čacho voitti kauden päätteeksi Slovakian B-nuorten mestaruuden sekä samana keväänä A-nuorten mestaruuden.

Kaudeksi 2015–2016 Čacho siirtyi vain 16-vuotiaana Ruotsiin Södertälje SK:n J18-junioreihin. Hän oli J18 Elitissä joukkueen paras pistemies ja syöttäjä tehoilla 4+17=21. Kauden 2016–2017 Čacho aloitti Södertäljen J20-junioreissa, mutta hän palasi kesken kauden kuitenkin kotimaahansa ja siirtyi kasvattajaseuransa Dukla Trenčínin A-nuoriin. Čacho jakoi pudotuspeleissä joukkueen sisäisen pistepörssin voiton Dominik Novákin kanssa.

Čacho aloitti kauden 2017–2018 Slovakian alle 20-vuotiaiden maajoukkueen kehitysohjelma HK Orange 20:n vahvuudessa. Hän pelasi joukkueessa Extraligaa 19 runkosarjaottelua tehopistein 3+6=9 ja sarjatasoa alempana 1. hokejová liga SR:ää yhdeksän runkosarjaottelua tehopistein 6+5=11. Čacho teki Extraliga-debyyttinsä 12. syyskuuta 2017 HK Popradia vastaan. Hän teki ottelussa myös ensimmäisen Extraliga-maalinsa ylivoimalla. Čacho pelasi alkukaudella myös yhden ottelun kasvattajaseuransa Dukla Trenčin A-nuorissa, kunnes tammikuussa 2018 hän siirtyi varaamattomana pelaajana ns. *tender-sopimuksella* Yhdysvaltain USHL-junioriliigan Green Bay Gamblersiin.

Heinäkuussa 2018 Čacho teki 1+1-vuotisen ja kaksisuuntaisen KHL-sopimuksen Jokereiden kanssa. Hän pelasi kauden 2018–2019 kokonaan seuran A-nuorissa, joiden sisäisen tehotilaston Čacho voitti lukemalla +23. Hän edusti joukkuetta kauden aikana myös Junior Club World Cupissa.

### Maajoukkueura

Čacho pelasi alle 20-vuotiaiden MM-kilpailuissa vuonna 2018, jolloin hän toimi Slovakian varakapteenina. Čacho pelasi myös alle 18-vuotiaiden Ivan Hlinkan muistoturnauksessa vuonna 2015. Hän edusti myös Slovakian alle 17-vuotiaiden maajoukkuetta World U-17 Hockey Challengessa marraskuussa 2014 ja Euroopan nuorten olympiafestivaaleilla vuonna 2015.

Muuta
-----

Čachon isä Viliam Sr. pelasi omalla urallaan pudotuspelit mukaan lukien yli 500 ottelua Slovakian Extraligassa. Hän toimi kaudella 2017–2018 Slovakian alle 18-vuotiaiden maajoukkueen päävalmentajana.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2014–2015 | HK Dukla Trenčín | Slovakia U20 | 13 | 3 | 7 | 10 | 2 | 3 | 0 | 0 | 0 | 2 |
| 2015–2016 | Södertälje SK | SuperElit | 4 | 1 | 0 | 1 | 2 | – | – | – | – | – |
| 2016–2017 | Södertälje SK | SuperElit | 24 | 3 | 3 | 6 | 4 | – | – | – | – | – |
|  | HK Dukla Trenčín | Slovakia U20 | 6 | 4 | 7 | 11 | 6 | 11 | 5 | 5 | 10 | 18 |
| 2017–2018 | HK Orange 20 | SloEL | 19 | 3 | 6 | 9 | 10 | – | – | – | – | – | JMM | 5 | 0 | 1 | 1 | 0 |
|  | HK Orange 20 | Slovakia I | 9 | 6 | 5 | 11 | 12 | – | – | – | – | – |
|  | HK Dukla Trenčín | Slovakia U20 | 1 | 1 | 3 | 4 | 0 | – | – | – | – | – |
|  | Green Bay Gamblers | USHL | 9 | 0 | 0 | 0 | 4 | – | – | – | – | – |
| 2018–2019 | Jokerit | A-SM | 52 | 13 | 15 | 28 | 26 | – | – | – | – | – |
| 2019–2020 | HC Detva | SloEL | 52 | 7 | 4 | 11 | 18 | – | – | – | – | – |
| 2020–2021 | HC Detva | SloEL | 49 | 10 | 17 | 27 | 30 | 4 | 2 | 1 | 3 | 18 |
| 2021–2022 | HC Prešov | SloEL | 50 | 11 | 20 | 31 | 24 | 7 | 0 | 4 | 4 | 6 |
| 2022–2023 | HK Dukla Trenčín | SloEL | 48 | 10 | 24 | 34 | 24 | 5 | 1 | 3 | 4 | 4 | MM | 7 | 0 | 1 | 1 | 4 |
| 5 kautta | yhteensä | SloEL | 218 | 41 | 71 | 112 | 106 | 16 | 3 | 8 | 11 | 28 |

Lähteet
-------

* Viliam Čacho The Internet Hockey Databasessa (englanniksi)
* Viliam Čacho Eurohockey-sivustolla (englanniksi)
* Viliam Čacho *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Viliam Čacho *Elite Prospects*. Everysport Media Group AB.  (englanniksi)
2. ↑  Häggström, Andreas: SSK knyter till sig supertalang: "Aktuell för NHL-draften 2017"  30.8.2015. UppdragSport.se. Viitattu 19.7.2018. (ruotsiksi)
3. ↑  Game detail: 12 Sep 2017, HK Orange 20 - HK SKP Poprad *Eurohockey.com*.  12.9.2017. European Ice Hockey Online AB & eSports.cz s.r.o. Viitattu 19.7.2018. (englanniksi)
4. ↑  Ikonen, Sami: Tulevaisuuden huippunimiä? Jokerit nappasi kaksi kiekkolupausta Pohjois-Amerikasta *Leijonat.com*.  19.7.2018. Nordic Sport Media. Viitattu 19.7.2018.
5. ↑  Na Slovensku stále vieme hrať hokej, teší sa Čacho mladší *HOKEJ.sk*.  5.1.2018. FUN MEDIA GROUP, a.s.  Arkistoitu 19.7.2018. Viitattu 19.7.2018. (slovakiksi)

Jokerit – Mestis
2 Oksanen |
3 Kangas |
6 Enckell |
9 Hänninen |
10 Fagerström |
11 Jeskanen |
13 Tenhovuori |
14 Liuksiala |
19 Kalajanniska |
20 Auvinen |
21 Karvinen |
22 Forslund |
25 Kuusla |
27 Lind |
35 Risikko |
37 Toikka |
43 Virtala |
47 Forsblom |
51 Lemberg |
56 Nissinen |
62 Vertanen |
67 Korhonen |
77 Haakana |
81 Seppälä |
94 Sirkiä  

Valmentajat: Määttä – Niskanen – Hellgren